Ս.թ. նոյեմբերի 6-ին տեղի է ունեցել «Սահմանադրական բարեփոխումների անհրաժեշտությանը Նոր Հայաստանում» խորագրով քննարկում, որի բանախոսներից էր ԹԻՀԿ իրավախորհրդատու Հերիքնազ Տիգրանյանը: Նա ներկայացրել է ԹԻՀԿ փորձագիտական կարծիքը Սահմանադրական մարմինների և նրանց գործունեության հաշվետվողականության և վերահսկողության արդյունավետ մեխանիզմների մասին: Հերիքնազ Տիգրանյանն ի թիվս այլ օրենսդրական խնդրահարույց հարցերի, անդրադարձել է «Կառավարության կառուցվածքի և գործունեության մասին» ՀՀ օրենքին, որի հոդված 10-ը հետընթաց է ժողովրդավարությունից, հաշվետվողականությունից և թափանցիկությունից: